ming030890/wiki-yue-high-quality huggingface dataset:
底物水平磷酸化

底物水平磷酸化（粵讀：dai² mat⁶ seoi² ping⁴ leon⁴ syun¹ faa³ ，英文：Substrate-level phosphorylation）係指一類以從磷酸化嘅活性中間體直接傳遞同提供磷醯基（PO3）畀腺苷二磷酸（ADP）或鳥苷二磷酸（GDP）嘅方式致使形成同製造腺苷三磷酸（ATP）或鳥苷三磷酸（GTP）嘅化學反應。然而按照慣例，被傳遞嘅磷醯基指嘅就係磷酸基。
除咗發生喺糖酵解同三羧酸循環之中嘅底物水平磷酸化之外，製造腺苷三磷酸嘅另一條路徑係氧化磷酸化作用，呢一作用發生喺細胞呼吸嘅過程之中。喺氧化磷酸化期間，還原型煙醯胺腺嘌呤二核苷酸被氧化為氧化型煙醯胺腺嘌呤二核苷酸，生成2.5分子嘅腺苷三磷酸，而還原黃素腺嘌呤二核苷酸被氧化時則生成1.5分子嘅腺苷三磷酸。氧化磷酸化利用跨線粒體膜嘅電化學或化學滲透質子梯度以生產腺苷三磷酸，呢點係與底物水平磷酸化之間最大嘅唔同。
唔好似氧化磷酸化，氧化與磷酸化呢兩個過程喺底物水平磷酸化過程中並未聯繫喺一齊，儘管呢兩種磷酸化都會令到腺苷三磷酸生成並且喺分解代謝嘅氧化過程中常會得到活性中間體。然而通常情況下多數嘅腺苷三磷酸係喺有氧或無氧呼吸嘅氧化磷酸化過程中形成嘅。底物水平磷酸化充當腺苷三磷酸嘅快速來源，而唔依賴額外嘅電子受體以及呼吸作用。呢種情況例如人類紅細胞，其中冇線粒體，或係缺氧狀態下嘅肌肉細胞。底物水平磷酸化嘅主要部分發生喺細胞質中，為糖酵解嘅一部分；以及喺有氧與無氧環境中嘅線粒體中，為三羧酸循環嘅一部分。
喺糖酵解嘅放能階段，底物水平磷酸化生成咗四分子嘅腺苷三磷酸：其中兩分子係喺1,3-二磷酸甘油酸轉變為3-磷酸甘油酸嘅過程中被磷酸甘油酸激酶將磷酸基轉到腺苷二磷酸上嘅；另外兩分子係喺磷酸烯醇式丙酮酸轉變為丙酮酸嘅過程中被丙酮酸激酶將磷酸基轉到腺苷二磷酸上嘅。第一步係喺3-磷酸甘油醛與一分子嘅無機磷酸被磷酸甘油醛脫氫酶轉變為1,3-二磷酸甘油酸之後發生嘅。喺接下來獨立嘅步驟（區別於氧化磷酸化嘅重要步驟）中，通過磷酸甘油酸激酶嘅作用，將1,3-二磷酸甘油酸分子上嘅高能磷酸基團轉移到腺苷二磷酸上，生成3-磷酸甘油酸。因為腺苷三磷酸從無機磷酸基團中生成出來，此步驟導致咗糖酵解過程中嘅能量收穫。第二個底物水平磷酸化喺之後發生：喺丙酮酸激酶嘅作用下通過磷酸烯醇式丙酮酸（PEP）反應而生成丙酮酸。此反應重新生成咗喺糖酵解準備階段用於將葡萄糖活化為葡萄糖-6-磷酸以及將果糖-6-磷酸活化為果糖-1,6-二磷酸而耗去嘅腺苷三磷酸。
一旦糖酵解嘅產物丙酮酸進入線粒體基質，丙酮酸就被轉變為乙酸酯並結合到輔酶A上以生成乙醯輔酶A並進入三羧酸循環。然而三羧酸循環係需氧呼吸，底物水平磷酸化嘅另一個例子就發生喺琥珀醯輔酶A轉換為琥珀酸時，鳥苷二磷酸通過被轉上一個磷酸基團而生成咗鳥苷三磷酸（GTP）。此磷酸基團喺另一個底物水平磷酸化事件中被轉移到腺苷二磷酸上。催化此反應嘅酶係琥珀醯輔酶A合成酶。
另一種形式嘅底物水平磷酸化見於工作中嘅骨骼肌與大腦之中。磷酸肌酸作為一種便利現成嘅補充物被儲存起來，肌酸磷酸激酶將磷酸基團從磷酸肌酸轉移到腺苷二磷酸上而生成腺苷三磷酸。接著腺苷三磷酸釋放所匯存嘅化學能。
除此之外，底物水平磷酸化亦喺發酵過程中見得到，例如異質乳酸發酵、丁酸發酵與丙酸發酵等。
底棲

底棲，生物住喺海底，生物尤其講動物植物，故此成羣叫底棲生物，或稱海底生物。淡水生物學，亦借用推至湖底同河底甚至涌底。底除咗指底上面之外，亦包底下面沉積物，有啲生物會鑽入沙石下。底棲範圍好大，由近岸嘅潮水帶，落到大陸架，再落到深淵，各處所受水壓差異甚大。生態學而言，底棲所在嘅環境，叫底棲帶。
深海底棲，大多只能適應深海水壓，浮上面淺層就會死。海水會吸收日光，以致深水海底會非常陰暗，至深者不見天日，故此生物以死屍維持成個底棲生態。
底棲生物而言，分大中細。一毫米以上叫大，十分一毫米以下叫細，兩者之間叫中。一般講底棲，都以大而言，如多毛綱嘅蟲，雙殼綱嘅蜆蚌蠔，軟甲綱嘅蝦蟹，棘皮動物門之下嘅海星、海膽、海參之類，渦蟲綱嘅蟲，重有海葵、珊瑚、海綿、海鞘等等，種類繁多。大底棲唔少會食啲中細底棲，亦有啲會食有機物碎片，如生物碎屑。日光可達嘅淺水有藻類可食。
中底棲有種種微蟲，歸綫蟲動物門，歸有孔蟲門，歸緩步動物門，歸腹毛動物門。另外重有啲歸節肢動物門、如此等等。
細底棲有細菌、硅藻、纖毛蟲、變形蟲、鞭毛蟲等。

文
英文底棲叫Benthos，取名自希臘文 βένθος ，意謂海之深。形容轉為benthic，故此海底生物又寫為benthic organism同benthic biota，前者為生物通稱，後者為生物整體。
維基同享有多媒體嘅嘢：底棲
底特律

底特律（Detroit），舊譯積彩，係美國密芝根州城市，喺底特律河岸邊，對面係加拿大安大略嘅溫莎，大約住咗70萬人。
底漆

底漆，又叫底油，係種漆油，髹油之前要髹咗佢先，可以令之後髹面頭嗰朕漆油嘅黏附力好啲。為咗少啲影響面頭漆油嘅色水，底漆多數都係白色。
愛爾蘭足球協會

愛爾蘭足球協會（愛爾蘭蓋爾文：Cumann Peile na hÉireann）係愛爾蘭共和國嘅足球協會。

歷史
1921年6月，利揚省足協同其他幾支球隊退出當時總部位於貝爾法斯特嘅愛爾蘭足協，自己組建咗自由邦聯賽。同年9月，自由邦聯賽嘅球隊組建「愛爾蘭自由邦足球協會」（英文：Football Association of the Irish Free State），正式脫離愛爾蘭足協成為獨立嘅足球協會。
1920年愛爾蘭足協宣佈退出國際足協之後，自由邦足協喺1923年加入國際足協。1936年自由邦改為共和國之後，自由邦足協正式改名為「愛爾蘭足協」。之後兩個「愛爾蘭足協」就一直為焉個足協代表成個愛爾蘭島爭論不休，更加經常從對方嘅地頭挖球員，令到當時有好多愛爾蘭球員都效力過晒兩支「愛爾蘭國家隊」。1946年，北邊嘅愛爾蘭足協重新加入國際足協之後，南邊嘅愛爾蘭足協唔再從北愛爾蘭挖球員，而北邊嘅愛爾蘭足協亦都從1950年起唔再從愛爾蘭共和國挖球員。1954年，國際足協通過行政命令：兩個「愛爾蘭足協」都唔可以再自稱「愛爾蘭」；南邊嘅愛爾蘭足協要自稱「愛爾蘭共和國」，而北邊嘅愛爾蘭足協就要自稱「北愛爾蘭」。
從1990年代後期開始，由於《貝爾法斯特協議》規定喺北愛爾蘭出世嘅人有權決定拿英國定愛爾蘭國籍，唔少喺北愛爾蘭出世嘅球員，喺發跡之後轉投愛爾蘭共和國男子足球隊，引起不滿。
愛爾蘭薯仔饑荒

愛爾蘭薯仔饑荒（粵音：oi3 ji5 laan4 syu4 zai2 gei1 fong1）又嗌做愛爾蘭大饑荒（愛爾蘭蓋爾文：an Gorta Mór）係一場發生喺1845至1852年之間嘅饑荒。喺呢場饑荒入面，約莫一百萬人餓死，另外仲有超過一百萬人被迫走佬，令愛爾蘭嘅總人口跌咗差唔多百分之二十至廿五。
薯仔晚疫病係呢次飢荒嘅主因，佢令到歐洲嘅薯仔產量喺1840年代開始係噉跌，加上政策失誤同埋第啲原因，就搞到愛爾蘭爆發饑荒。
愛爾蘭銀行

愛爾蘭銀行係愛爾蘭一間銀行，1783年由愛爾蘭政府創立，而家變咗上市商業銀行，總部喺都柏林。
愛爾蘭自由邦

愛爾蘭自由邦（愛爾蘭蓋爾文：Saorstát Éireann、英文：Irish Free State）係1921年《英愛條約》簽署之後，英國喺1922年建立嘅一個自治領。1937年被愛爾蘭共和國取代，1949年退出英聯邦。
愛爾蘭蓋爾文維基百科

愛爾蘭蓋爾文維基百科係一個非弁利網站，由維基媒體基金會運行。
慈安太后

慈安太后（1837年8月12號—1881年4月8號），又叫孝貞顯皇后、東太后，姓氏鈕祜祿氏，係大清皇帝奕詝（咸豐皇帝）嘅繼后。
慈善章

慈善章係伊斯蘭教典籍《可蘭經》入面嘅第107章（蘇拉）。
慈利

慈利係中國湖南張家界一個縣，總面積3481平方公里，人口63.7萬。
慈城

慈城郡（韓文：자성군／慈城郡 Jasŏng gun */?）係朝鮮民主主義人民共和國慈江道嘅一個郡。
慈善團體

慈善團體，又叫做慈善組織、慈善機構，係指以慈善服務為目的嘅組織或機構，通常係非牟利組織。透過募捐，將一定嘅資金或物資收集返嚟，然後分配畀有需要嘅人。任何人士捐錢畀法定認可嘅慈善團體，可以獲得有關嘅扣稅優惠；而任何人士捐錢畀冇慈善團體資格嘅非營利組織，嗰筆捐錢就唔可以申請扣稅。

香港
任何非政府機構或信託團體如果要成為慈善團體，必須純粹係為法理上承認嘅慈善用途而設立。界定慈善團體嘅法律特質有四項：
救助貧困
促進教育
推廣宗教
其他對社會有益處而具有慈善性質嘅宗旨
頭三項嘅有關活動可以喺世界上任何地方進行，但係第四項嘅用途必須係對香港社會有益處，先至可以被視為具有慈善性質。
相關機構要向稅務局申請，證明係慈善用途、慈善目的（包括董事唔可以有報酬等等）、同有清楚同合乎規定嘅規管文書（所謂證明會包括例如遞交捐款收據或者其他經營記錄），幾耐先批就可以視乎各種因素，但係就算冇阻滯都要大約6個月。
慈山寺

慈山寺（粵拼：ci4 san1 zi2；英文：Tsz Shan Monastery）係香港嘅佛教修道寺院，喺大埔洞梓。曾獲香港富商李嘉誠捐款與建，二〇一四年落成，北靠山，南近海。入面有座好高觀音像，喺黃嶺山腳底，色白垂頭，大埔海、船灣對岸都望到佢。交通要靠大埔東面汀角路、經洞梓路，再由專屬普門路入。現時一週只對外開六日，禮拜一閉寺靜修，兼且要早早預約先可以到臨。
二〇一九年，觀音像下，加設慈山寺佛教藝術博物館。

屋宇
慈山寺所有屋宇，皆由鋼筋石屎建造，石屎以非洲紫檀木包實，外觀好似木造咁。美觀之餘亦防火。
慈山寺以山門、彌勒殿同埋大雄寶殿為軸線，南低北高，層層推上。南端為一臺，可遠觀山海之景。臺北階梯，直達山門。
山門右行有講廳，有地藏殿，五經堂等。彌勒殿左右有鐘樓、鼓樓。大雄寶殿前，左邊有藏經閣，右邊有普門。普門殿後有觀音像，像下有慈山寺佛教藝術博物館。

山門
山門之外，門上掛咗個扁，寫咗「入解脫門」。一左一右，有青銅鑄金剛力士，俗名哼哈二將，守喺山門。合口者為哼，口吽形，密跡金剛力士，守喺左邊。開口者為哈，即口阿形，那羅延堅固王，守喺右邊。
山門之內，門上掛咗個扁，寫咗「不二法門」。
扁果石南屬

扁果石南屬（學名：Planocarpa）係杜鵑花目杜鵑花科嘅一個屬。
扇原貴宏

扇原貴宏（1991年10月5號—）係日本足球員，司職中場，曾經喺2013年爲日本足球代表隊出場1次。
扁桃腺

扁桃腺，又叫扁桃體，係淋巴系統嘅其中一種腺體，喺口腔同鼻腔比較深嘅位置，外形係扁桃。
扁頭泥蜂

扁頭泥蜂，學名Ampulex compressa，泥蜂一種，以控制曱甴繁殖而聞名。佢身黑而長，帶綠光澤，體形唔大。

名
英文名emerald cockroach wasp或者jewel wasp，外觀有如珠寶或綠寶石，而以針對曱甴而生。

繁殖
公乸交尾完。隻乸會搵隻曱甴，用刺注入毒汁，等佢癱住唔郁。唔郁方便佢對準，第二次用刺入腦，用另一隻毒汁，令佢無咗咁啲反射作用，可以任由蜂控制。隻蜂會拉佢觸鬚，要佢點行就點行。行到至窿內，乸就喺佢肚內生卵。之後乸出，用石仔封窿。
卵會成幼蟲，食曱甴內臟，在喺裏面變蛹成蟲，破畀曱甴而出。
扁藤

扁藤（粵拼：bin2 tang4；學名：Tetrastigma planicaule）係葡萄科崖爬藤屬嘅一種藤木，原產地喺中國嘅華南、西南地區、老撾、越南、斯里蘭卡同印度。

用途
佢可以用嚟做垂直綠化同觀景植物嘅同時，重可以用嚟做藥，可以醫風濕痹痛，腰肌勞損，中風偏癱同跌打損傷。
扇形

淺綠色嗰忽係一個扇形。
扇形（circular sector）係指由一個圓形嘅「是但兩條半徑」同埋「圓形條邊喺嗰兩條半徑之間嗰橛」形成嘅空間。
扁桃

扁桃（粵拼：bin2 tou4；學名：Prunus dulcis）係薔薇科李屬嘅落葉喬木。
佢嘅果係硬果，而佢嘅果仁通常叫大杏仁。
扁棘鯛科

扁棘鯛科（學名：Banjosidae）係輻鰭魚綱單鰭魚目嘅其中一個科。
扇

扇（Fan）係一種架生可以令空氣郁，整啲風出來，等風吹到嘅嘢涼啲、清新啲。手揸扇通常大致係平平一塊，撥前撥後，就有細風出。有啲設計到唔用時可以收到好細，方便收埋。有機器推郁嘅扇，通常叫風扇。
手揸扇如果對住人撥，風仔會吹住朕皮，上面嘅汗就會快啲吹走，咁就會令人涼啲。佢嘅原理係水有大潛熱，水吹走咗，就連啲熱都帶走埋，個人就會涼。
廣州市工貿技師學院

廣州市工貿技師學院（粵拼：gwong2 zau1 si5 gung1 mau6 gei6 si1 hok6 jyun2）係中國廣東省廣州市嘅一間全日制公辦技師學院，喺1958年成立，位置喺白雲區夏茅，鶴邊軍民西路口附近。

史
呢間學院喺1958年開辦。喺開辦嗰時，學校重係一間技校，不過喺1994同1998年分別攞咗廣東省同中國國家重點技校，1999年升級成廣州第一間高級技校；到咗2003年，學校先至變成技師學院，喺嗰時係廣州市嘅第一批技師學院，2008年正式批准而直接掛名。2009年，學校正式改名做「廣州市工貿技師學院」。
廣州市幼兒師範學校

1911年，美國傳教士碧盧夫人（LaVonne Lear Bigelow）同佢啲老友一齊到廣州搞同孲𤘅子、細路有關嘅啟蒙教育。初期喺西關長老會禮堂（今日係荔灣區泮塘嘅逢源堂）入面開搞，到第二年開搞幼兒師範班。1916年9月改名做私立協和女子學校重開咗小學師範科。1922年因為西村嘅美華崗起咗間校舍。直到1935年，由於國民教育部話唔畀有私人機構嘅學校而改名做私立協和女子中學。雖然校名改咗，但重開咗高中普通科重開埋幼兒師範班。雖然1956年，幼兒師範學校正式脫離協和而獨立，但1966年併咗入廣州市第一師範學校（今日嘅廣州市協和中學）足足12年，期間喺1973年搞出間廣州市第二師範學校（今日嘅陳嘉庚紀念中學）嘅幼師班。隨後幼兒師範學校喺1978年再次脫離協和而獨立辦學。
廣州市政府

廣州市政府，係由中華民國國民政府時期始，喺廣州市建立起嘅最高地方行政機構。民國14年（1925年）7月4號由廣州市政廳改組，先後直屬廣州、南京國民政府管轄。

沿革
睇埋：廣州市政府合署
1930年代未搬去中央公園前嘅市政府，位置喺省財廳西邊。
民國7年（1918年）10月22號先成立咗「廣州市政公所」，31號改咗叫廣州市市政公所，係廣東省負責管理廣州市政嘅專門機構，行政區劃上廣州仲由歸番禺、南海兩縣管轄。民國10年（1921年）2月15號廣州正式設市，開創咗中華民國嘅都市建制嘅先河。「廣州市政廳」成咗廣州市嘅行政機關，下設教育局等6局及總務科。
民國14年（1925年）7月4號廣州市政廳改組成「廣州市市政府」。民國18年（1929年）10月，廣州市改叫廣州特別市，直屬國民政府，廣州市政府喺第年1月15號改名「廣州特別市政府」；同年8月18號改返「廣州市政府」，係廣東省轄市。民國27年（1938年）10月21號，日軍侵佔廣州，廣州市政府先後撤去咗廣東省廣寧縣、廣西省懷集縣（而家歸屬廣東省）、廣東省興寧縣。民國34年（1945年）8月光復後，廣州市政府返到去廣州市原址辦公。民國36年（1947年）7月1號，廣州市再次改成行政院轄市。直至民國38年（1949年）10月14號，中國人民解放軍進入廣州為止。

創始情況
首屆市長孫科係孫文之子，係美國加州大學市政科畢業生；市政廳屬下工務、衛生、教育、公安、財政、公用六局，局長三人係美國留學生，兩人係日本留學生，一人係法國留學生，所以時人評價市府係「洋化機關」。市政廳一般職員中都有20幾人有西方大學教育背景，政府中受過中高等教育嘅就佔有89%。因此時人話：「廣州市長局長，盡留學專門家，其他職員有專門學識者至百分之八十以上，其汲引新人才，可謂至矣」。

機構發展歷程
廣州市政府職員錄封面
廣州市市政公報
民國14年（1925年）市政府成立時，下轄公安、財政、衛生、教育、工務5局，設有秘書及總務科。公用局撤銷後，啲職權由財政、工務兩局分別接手。
民國15年（1926年）6月11號，工務局電話所改做市政府直屬機構。8月2號成立咗「廣州市土地局」。10月1號成立咗「廣州市政府印刷所」。
民國16年（1927年）1月31號，廣州市電話所劃歸交通部管理，6月8號畀返廣州市政府管理；同月成立咗「廣州市市政府購料委員會」。7月8號開返市公用局，市電話所畀渠管埋。10月1號「廣州市立銀行」正式開業。10月10號，市政府印刷所同廣州市土地局下屬嘅土地日報社合埋成咗「廣州市政日報社」，係市政府嘅直轄機構。12月1號成立咗「廣州市政廳調查統計委員會」。12月8號成立咗「廣州市公益局」；同月市政府購料委員會停止辦公。
民國17年（1928年）1月7號撤銷咗市公益局、市政廳調查統計委員會。1月17號市政府購料委員會恢復辦公。7月市政日報社改成「廣州日日新聞社」。11月1號，普濟三院、市立貧民教養院、市立盲人學院合埋一齊做「廣州市貧民教養院」，係市政府嘅直轄機構。呢個月仲成立埋「廣州市市營事業經理專員辦事處」。12 月成立咗「廣州市城市設計委員會」。
民國18年1月10號，成立咗「廣州市自來水管理委員會」，將自來水公司交由呢個委員會管理。7月1日成立咗「廣州市政府審核委員會」。8月1號，成立咗廣州市自動電話管理委員會。9月1號，市政府改組內部機構，撤銷咗總務科，分設第一、第二科。9月11號，成立咗「廣州市社會局」，市貧民教養院交由社會局管轄。12月31號，廣東交涉署撤銷，由市政府接管辦理廣州市對外交涉、發放護照等事務；同日，市政府審核委員會、廣州市城市設計委員會都撤銷埋。
民國19年（1930年）8月11號，政府為整頓廣州電力公司，成立咗廣州特別市電力整頓委員會，隸屬市政府。12月撤銷咗市營事業經理專員辦事處。
民國20年7月30號成立咗廣州市政府協助地方自治委員會。呢個月撤銷咗市政府購料委員會。
民國21年2月，廣州市城市設計委員會重新搞返。3 月1 號，廣州市政日報社改叫廣州市民日報社。7月8日，撤銷咗廣州市電力整頓委員會，改成立市電力管理委員會。
民國22年6月1號，撤銷咗市自來水管理委員會，改成立廣州市自來水管理處。9月，廣州市城市設計委員會改組成廣州市設計委員會。
民國23年1月12號，成立咗廣州市辟路審定委員會，同市設計委員會合署辦公。4月21號，市電力管理委員會改成廣州市電力管理處。10月成立咗廣州市土地徵收審查委員會。
民國25年1月16號成立咗廣州市市營事業審核委員會。8月10號，撤銷市公用局，市工務局接管業務。8月14日，撤銷市教育局，市社會局接手業務辦理。9月16日整返市政府購料委員會。9月23號，市自動電話管理委員會改成廣州市電話管理處。10月成立咗廣州市政府保甲編查處。11月成立咗廣州市無軌電車籌備委員會。12月1日成立咗廣州市交通管理處。
民國26年6月，市土地局改叫廣州市地政局。
民國27年10月21號，市政府撤至廣東省廣寧縣、廣西省懷集縣，設市政府保管委員會負責保管財物，其他機構均名存實亡。
民國34年光復後，9月18號市政府返到咗廣州市原址辦公，所屬機構陸續恢復，計有：市社會局、市警察局、市財政局、市教育局、市地政局、市工務局、市公用局、市衛生局、市自來水管理處、市電力管理處、市自動電話管理處、市銀行；市政府內設機構有：秘書處、民政處、參事室、會計室、統計室、人事室。
民國35年3月1號。根據當局新嘅組織規程及編制，市政府增加咗廣州市政府軍事科；市政府民政處改成市政府民政科；撤銷市教育局、市公用局，市工務局、市社會局分別接手啲業務辦理。6月14號搞返咗市教育局。7月，成立咗廣州市政府田糧科；市電力管理處、行政院資源委員會合組廣州電廠。下半年仲成立埋廣州市稅捐徵收處、廣州市政府設計考核委員會。
民國36年7月1號，廣州市再次改成行政院轄市，市政府所屬各機構唔變。10月1號設返市公用局；撤銷咗市政府軍事科、市政府民政科，成立咗廣州市民政局；市稅捐征收處改由市財政局管理；撤銷咗市政府田糧科。
民國37年6月11號，市政府秘書處第三科擴組成廣州市政府新聞處；市政府會計室改做廣州市政府會計處。
廣州市新福利巴士

（「士」讀陰上聲）係中國廣東省廣州市嘅一間巴士公司，喺1993年12月1號成立，總部喺天河區黃村環場西路26號。之前係澳門新福利集團屬下嘅一間公司，從2009年開始改為廣州市第二巴士屬下嘅一間公司。佢係全廣州第一間中外合資嘅巴士公司。

史
廣州地區用過嘅新福利巴士品種1998~2007年用過嘅品種1993~1998年用過嘅品種
1993年12月1號，嗰時嘅澳門新福利集團喺廣州成立咗個巴士公司，成為廣州第一間中外合資嘅巴士公司。初期凈得5條巴士路線營運，後嚟喺1994~1997年期間加咗20條路線，喺2000年又加咗一條巴士路線。但2001年07月，由於廣州地區取消咗越秀公園總站，巴士一窩蜂噉去嗮而家嘅機場路電車總站，導致廣州市電車公司退出佢嘅合作業務。而巴士公司正式有夜班車路線係2004年嘅事。
2007年，廣州政府話要解決公交企業嘅惡性競爭同巴士公司數量越嚟越多嘅問題而開始整合巴士資源，結果呢間巴士公司喺2009~2010年同二汽巴士、新世界、冠忠、恆通、興華巴士合併成而家嘅第二巴士公司。雖然收購之後，站牌重用各間公司嘅名，但後嚟俾二汽公司收購返嚟嘅車冚唪唥按嗮原先二汽公司嘅標準嚟整。而新福利巴士嘅前門出面左邊、司機位窗口出面嘅下邊同車入面都寫咗原有嘅「新福利」公司名，但商標變成「廣州二汽」而導致一般乘客搞亂。曾經喺2010年換車色期間，俾好多新福利嘅司機抵制，搞到車身變成二汽巴士嘅色之後，車頭同車身都掛咗新福利嘅圓形商標，但之前嘅「廣州市新福利」六個字冇咗。而家啲新福利巴士嘅前門出面左邊嘅位、司機位窗口出面嘅下邊同車入面啲設施都改嗮「第二巴士」嘅商標。但站牌重用緊「新福利」嘅名。
從2011年6月開始到而家，呢間巴士公司一共開通咗4條村巴路線。

口號
呢度寫嘅係從新福利巴士公司成立之後用過嘅口號：
1993年~2007年：新福利巴士，創新求進步。
2004年~2009年：以人為本，以客為先。
廣州市工人體育場

廣州市總工會喺1955年開始喐手起呢間嘢，1956年8月正式落成，期間一直係泥地足球場。2010年初，由於廣州要辦亞運會嘅關係，體育場改造成1個大型天然草足球場同1個細型人造草皮足球場；田徑賽道改造成塑膠版，重喺隔籬起咗多功能體育館、室外籃球場、大型體育館、游水健身中心同大型室內外停車場。
廣州市恒福中學

2006年，广州市沙东中学并入广州市恒福中学后撤銷。其中恆福中學高中部整體搬遷至廣州市沙東中學水蔭路校址，原恆福路校址則改爲恆福中學初中部。從2006年開始，由於同廣州市沙東中學合併等種種原因，校風日益墮落，校園設施冇改善而俾好多市民話係師資參差不齊、校風唔得嘅學校。
2019年，由於越秀區教育局話要整合教育資源，結果將呢間學校同而家嘅廣州市第16中學合併，而呢間學校就無咗。其中恒福中学高中部（水蔭路校址）被併入廣州市第十六中學，恒福中学初中部（恆福路校址）更名為“广州市第十六中学实验学校”，办成初级中学，由16中输出品牌和管理。 。

兩個校區
高中部：越秀區恆福路250號。恆福中學原校址。
初中部：天河區水蔭一橫路38號。廣州市沙東中學原校址。

校服色
長袖
衫：　，左右對稱，袖兩邊都有　粗線，領　，袖有　邊。
褲：　，兩邊帶　嘅粗線。
短袖
衫：　，左右對稱，有領冇紐扣，領同袖都係　。
褲：　，兩邊有　嘅中等厚度線。
棉褸
，除咗正面上半部分係　之外，中間嘅顏色相間位有1條幼　線，左右對稱。
撞名撞城遊一番

《撞名撞城遊一番》（英文：Nice To Meet You）係香港MakerVille製作嘅遊埠節目，由樊沛珈、鍾卓穎‎主持，2023年5月8號到5月26號逢禮拜一到五23:00－23:30喺香港電視娛樂ViuTV播。節目主持會遊覽日本一啲同香港地方撞名嘅地方。
撞擊測試

撞擊測試（英文：crash test）係設計汽車當中嘅一個重要步驟。工程師同相關嘅工作人員會擺啲假人喺車裏面再特登撞車，睇吓啲假人會點（例如「撞車會唔會搞到啲假人四分五裂身首異處」）－靠噉嚟評估架車嘅設計夠唔夠安全。
撠氏定律

撠氏定律（英文：Hick's law）係一條源自 1952 年嘅認知心理學定律，描述反應時間同選擇數量之間嘅關係。假想一個人家陣要有  個選擇當中揀一個（例：喺網購網站嗰度見到  件同類商品），根據撠氏定律，喺多數情況下，嗰個人嘅反應時間可以用以下呢條式計：
；
當中  同  係一啲可以由過往數據嗰度估計佢哋數值嘅常數；有心理學家指，呢條式反映咗一個人對不確定性嘅處理－當一個人面對好多個選擇，佢所接收到嘅訊息量就多（訊息量可以用訊息熵減少等嘅指標量度；詳情可以睇訊息論）。而喺網頁設計等嘅應用上，撠氏定律可以用嚟估計用家（例如）會花幾多時間先至決定要撳入去某個網頁嗰度。
撞牆

撞牆，又稱為三角短傳，亦可以叫做打 ONE TWO，係足球場上用嚟過人嘅一種小組技術。
當進攻球員甲帶波前進，遇到對方球員乙迎面阻欄，如果旁邊重有攻方球員丙，咁甲就可以借丙做輻牆以過乙：甲先將個波斜傳畀阿丙，然後向前跑，繞過衝緊埋嚟嘅乙；如果球員乙有時會犯錯跟住個波走，阿丙就即刻好似幅牆咁彈個波返去阿甲之前 ，球員甲接返個波繼續向前推進，拋離球員乙。是為一次成功嘅撞牆。
如果球員乙唔犯錯，球員丙可以自己帶波走，但噉就唔係撞牆。
撚雀

撚雀係種休閒活動，養住隻雀放入雀籠，再帶住隻雀出街。舊時茶樓有好多人撚雀，家下就多數去公園。
「撚雀」有時用作「手淫」（受者為男性）嘅隱誨講法。
德國之聲電視台

德國之聲電視台（DW-TV）係德國對外公共廣播機構德國之聲（Deutsche Welle，簡稱DW）旗下電視頻道嘅總稱，總部位於德國首都柏林。

播放情況
德國之聲電視2012年之前嘅台標。
德國之聲電視嘅記者喺德累斯頓報導新聞。
目前德國之聲電視節目通過衛星、有線電視同網絡向全球播出，大部分收費電視都將DW英文頻道為免費播放，網上亦有DW各種語言頻道嘅直播。一啲電視台亦會購買個別嘅節目進行播放，例如香港ViuTVsix會喺當地時間週一至週五16:00-16:30轉播德國之聲英文頻道嘅新聞。
喺某啲地區，德國之聲嘅衛星電視節目可能會受到蓄意干擾，例如伊朗就曾經干擾Hot Bird 8（英文：Hot Bird 8）衛星上嘅德國之聲電視節目。
德國之聲新聞

《德國之聲新聞》（英文：DW News）係德國國際公共廣播機構德國之聲於2015年夏季推出嘅國際英文新聞資訊節目。德國之聲為德國政府資助機構，依相關規定，德國境內不得播出德國之聲節目。
德國DAX指數

德國DAX指數 （德文：Der Dax，最早來自Deutscher Aktienindex）係由德意志交易所集團（Deutsche Börse Group）推出嘅一個藍籌股指數。佢係德國重要嘅股票指數，包含30間主要嘅德國公司。DAX指數喺歐洲同巴黎CAC40指數兩個主要股市指數嘅其中之一，亦係世界証券市場嘅重要指數之一。
呢個指數通過Xetra交易系統進行交易，所以佢嘅交易方式唔同其他傳統嘅公開交易市場，而係採用電子交易嘅方式，亦都方便全世界交易。
DAX指數喺1987年推出，代替嗰時嘅Börsen-Zeitung指數同法蘭克福滙報指數（Frankfurter Allgemeinen Zeitung Aktienindex）。1988年7月1號開始正式交易，基准點係1000點。指數用「整體回報法」嚟計算，即係考慮公司股價嘅同時，考慮埋預期嘅股息回報。但因為呢個指數剩喺包括德國最賺錢嘅公司，所以有人批評根本無準確反映德國嘅經濟。
法蘭克福証券交易所內顯示當日DAX指數走勢嘅顯示牌
德國之聲

德國之聲（德文：Deutsche Welle；英文：The Voice of Germany）係按《德國之聲法案》（Deutsche Welle Act）設立，並由德國政府撥預算資助嘅公共國際廣播機構，係德國公共廣播聯盟（ARD）同埋歐洲廣播聯盟（EBU）成員。
德國之聲前身為西德政府設立嘅廣播公司。總部設喺波恩同柏林。
德國公共廣播聯盟

德國公共廣播聯盟（德文：ARD）係德國公共廣播機構所組成嘅合作組織。
目前ARD由九個州立廣播公司聯合組成，德國電視一台係佢合作製作嘅電視台，除此之外呢啲州立廣播公司仲製作自己嘅、地方性嘅電視台同廣播節目。德國對外廣播電台德國之聲都係ARD嘅成員。ARD、德國電視二台同德國廣播電台係德國公共廣播嘅三個組成部分。
德國88毫米火炮系列

88毫米火炮系列（德文：FlaK 88）係二戰期間德國最廣為人知嘅火炮系列之一。
FlaK係德文「Flugabwehr-Kanone」嘅縮寫，意思係「對空火炮」，爾個亦都係88毫米火炮嘅設計初衷。不過後來由於喺反坦克作戰當中表現出色，88毫米火炮衍生徂其他改型，其中出名嘅包括43式反坦克炮（德文：PaK 43，「PaK」係德文「Panzerabwehr-Kanone」嘅縮寫，意思係「反坦克炮」）同虎式坦克嘅主炮（德文：KwK 43，「PaK」係德文「Kampfwagen-Kanone」嘅縮寫，意思係「戰車用炮」）。

背景
一戰之後，隨著科學技術，尤其係飛機發動機技術嘅發展，軍用飛機嘅飛行速度同高度都大大提升。一戰期間係恁意改進下就可以用來打低飛機嘅火炮，霎時間全部變澌昨日黃花。有鑑於此，德國軍方決定研製一種新嘅防空炮。軍方要求爾種新防空炮嘅初速同射速都要大大提升，以確保炮彈有好大機會打中敵機。但係當時《凡爾賽條約》基本上禁止德國研製武器。為徂鑽《凡爾賽條約》嘅空子，德國指定徂克虜伯公司同瑞典寶福斯公司聯合研製爾種新火炮。
最初嘅設計口徑係77毫米，後來應德軍嘅要求改成88毫米，以適應射程同射速方面嘅更高要求。

歐洲戰場
喺西班牙內戰期間，德國秘密派去支援佛朗哥嘅禿鷹軍團第一次喺實戰當中使用徂88毫米火炮。而德軍自己第一次使用就係德國入侵法國嘅「黃色作戰」行動。當時88毫米火炮都重係以高射炮為主。
88毫米火炮第一次令人見識到佢嘅多用途係喺敦刻爾克戰役期間。1940年5月，隆美爾指揮嘅德軍第七坦克師由比利時殺緊過去法國敦刻爾克，途中遭遇英軍重型坦克嘅反擊。面對爾班英軍坦克，當時德軍嘅37毫米口徑36式反坦克炮完全無用武之地。千鈞一髮之際，德軍嘅一個高炮連索性事急馬行田，撳低啲高射炮，對準啲英軍坦克發澌狼戾恁開炮，一連打爆徂9部英軍坦克，逼到英軍撤退。後來到入侵蘇聯嘅巴巴羅薩計劃開始之後，88毫米火炮同樣擔當徂反坦克作戰嘅主角。
1941年，隆美爾帶兵殺入北非戰場。當時德軍嘅坦克無論數量同質量都無英軍坦克咁勁，但係恁反而畀徂88毫米火炮又一個大顯身手嘅好機會。1941年6月，喺第四次侯法雅隘口戰鬥當中，英軍坦克啱啱殺入德意聯軍嘅陣地，就被德軍嘅88毫米火炮打到落花流水。最後英軍損失徂成123部坦克，而其中英軍皇家第四坦克師C連更加係接近全軍覆沒，連連長部坦克都無埋。
1942年，盟軍喺北非展開「火炬作戰」，隆美爾繼續用88毫米火炮對付盟軍裝甲。由於88毫米火炮穿透力強大，因此連當時裝甲最厚嘅丘吉爾坦克同瑪媞達坦克嘅正面裝甲都可以一炮打穿，至於美軍主力舍曼坦克更加唔係88毫米火炮嘅對手，1500米射程之內基本上係一炮報廢一部舍曼。如果唔係後來盟軍成功斬斷德軍條補給線嘅話，盟軍付出嘅代價可能會沉重好多。

中國戰場
第一次中德合作期間，中華民國陸軍向德國方面訂製徂20支88毫米火炮，配埋全部觀測同通訊器材，喺松滬會戰爆發之前運到徂江陰要塞同武漢要塞，部署16支，留返4支做後備。後來爾16支火炮喺南京保衛戰期間成功壓制日軍戰艦，令日軍戰艦無爆發進入南京水域。可惜後來國軍撤退嘅時候，由於拆唔走啲大炮而被迫將佢等破壞。後來日軍通過研究未被人破壞到嘅88毫米炮，研製出自己嘅九九式八糎高射砲。
德國之翼航空

德國之翼航空（Germanwings）係德國一間航空公司，漢莎航空成員，1997年開張。
德國人

德國人，或者叫德意志人，係一個主要響德國生活嘅民族，由日耳曼人演變成，講嘅都係德文，有共同嘅文化。而家約莫有1億到1.5億嘅德國人分佈響世界各地。
德惠

德惠係中國吉林長春一個市，總面積3018平方公里，人口84萬。
德意志帝國

德意志帝國（德文：Deutsches Kaiserreich），正式國號叫德意志國（德文：Deutsches Reich），係1871年到1918年嘅德國君主制政權。佢主要繼承普魯士王國，響打輸第一次世界大戰後被威瑪共和國取代，但係威瑪共和仍然用德意志國嘅國號。德意志帝國係德意志民族國家，政體係聯邦（或成員邦制）君主立憲制。

史
德意志帝國喺1871年1月1號按新訂立嘅憲法成立。1871年1月18號，普魯士國王威廉一世喺凡爾賽鏡廳稱帝，而當時帝國仍然打緊普法戰爭。德意志帝國係第一個德意志族民族國家，建國基礎係小德意志，統治層係嚟自普魯士嘅荷軒蘇蘭族。
德國行帝制期間，經過高度工業化過程，經濟同社會快速由農業社會過渡為工業社會，特別喺19世紀末期。德國社會經歷人口高增長、都市迅速發展、中產階級崛起，而手工業同農業就慢慢衰落。
帝國初期內政同外交都係由首任兼任期最長嘅俾斯麥主理，直至1890年，佢嘅治術初期比較放任，後來佢以文化鬥爭抗擊社會主義思潮，內政踏入較保守主義嘅階段，後來德國通過保護主義嘅關稅同埋社會保險政策，為社會政策轉捩點。俾斯麥以極其複雜嘅同盟制度保障德國利益，包括1879年同奧匈帝國結盟。後來1884年當帝國主義進入高峰之際，德國同其他殖民帝國因為種種殖民利益而陷入激烈衝突，尤其時為世界霸主嘅大英帝國。
1888年威廉二世繼位，喺俾斯麥辭職之後施加個人影響力，主導帝國政治，但同時個別其他官員亦左右其政策，以致有時國策畀人有矛盾同難以預測之感。德國社會運動同傳媒興起，間接促使政府採取帝國主義「世界政策」，以及針對社會民主而實行團結政策，另外實施海軍擴張政策。威廉二世嘅稱霸野心造成德國被孤立，並且增加戰爭危機。當第一次世界大戰終於喺1914年爆發，德國被迫面對多條戰線，而軍方喺內政方面亦都把持政策。隨住德國喺戰爭中遭受大量人命傷亡，以及被協約國封鎖海路，王室逐漸喪失廣泛支持。1918年，戰爭就快打完之際，德國先至實行十月改革，使首相必須獲得國會信任先可以執政，但冇幾耐發生德國革命，共和派喺威瑪成立共和政體，行代議民主制，威廉二世喺1919年11月9號被逼退位，並流亡荷蘭。
雖然之後德國又換過幾次政權，行政區亦都頗多變更，但係德意志帝國作為第一個德國政權，人口構成同今日德國始終相若。
德意志博物館

德意志自然科學同技術傑作博物館（德文：Deutsche Museum von Meisterwerken der Naturwissenschaft und Technik），通稱德意志博物館（Deutsches Museum）係德國一間博物館，喺慕尼黑。斷展覽面積，呢間係全世界最大嘅科學技術博物館，展出大概28000件展品，涵蓋大約50個自然科學同工業技術嘅範疇。每年參觀人次有成150萬。

大事記
1903年，德意志博物館成立。
1925年，喺博物館島嘅新樓落成開幕。
1932年，附屬圖書館開幕。
1944年，有成80％嘅建築物打爛晒。
1948年，戰爭被毀後重新開放。
1995年，德意志博物館波恩分館開幕。
德意志博物館波恩分館
Oskar von Miller
德意志博物館，1930年代
德國最大嘅溫度計，喺德意志博物館一座塔上高，1930年
備受爭議嘅俾斯麥像，喺Boschbrücke上邊，2008年
1953年紀念博物館成立50週年嘅西德郵票
傅科擺
老爺蒸汽機
Junkers F13型飛機
德意志工藝聯盟

德意志工藝聯盟（Deutscher Werkbund）係德國喺1907年成立嘅一個藝術家組織。
德意志統一

德意志統一（德文：Deutsche Einigung）喺1871年1月18號發生，由普魯士同德意志其他國家組成德意志帝國。
德意志國立圖書館

德意志國立圖書館（Deutsche Nationalbibliothek），又叫德國國家圖書館，係德國嘅國立圖書館，喺法蘭克福，1912年開張。
德意志邦聯

德意志邦聯（Deutscher Bund），又叫日耳曼邦聯，係19世紀德國地區嘅一個邦聯，1815年組成，永久主席國係奧地利帝國，永久副主席國係普魯士王國。1866年普奧戰爭後，德意志邦聯解散，由普魯士建立嘅北德意志邦聯取代。
德雅苑

德雅苑係香港嘅一個居者有其屋屋苑，喺新界大埔曉運路2號，一共有1座樓，1992年入伙。呢個屋苑喺居者有其屋第十三期丙開賣，嗰時嘅開賣價介乎港幣$392,000 - $648,500。
德雲道

德雲道（英文：Devon Road），係香港九龍九龍塘嘅一條馬路，由森麻實道開始，去到歌和老街。街名係嚟自英國德雲。
德重隆明

德重隆明（1975年2月18號—）係日本足球員，司職中場，效力過電装，大阪櫻花，京都不死鳥，德島漩渦，及名古屋SC。
德雅中學

德雅中學（英文：Tak Nga Secondary School、簡寫TNSS）係香港一間天主教英文女子中學，響又一村達之路18號，辦學團體係顯主女修會，校訓係「智、勇、勤、奮」。另外設有直屬小學。

校史
小學部響1960年開校。後嚟創校人郭怡雅司鐸為咗要當時班小學生可以讀到中學，於是響1962年向教育司申請響小學部同一間校舍入面開間中學，同年獲批，之後響九月一號正式開學。響1963年，教育司決定將響又一村達之路18號嘅一個山丘仔畀德雅中學，響1965年起好校舍同埋搬到新校舍上堂。
本身德雅中學響開校個陣係兼有中文部同埋英文部，後嚟因為社會嘅潮流，所以響1980年咗刪除中文部，正式做咗一間純英文嘅中學。
德重健太

德重健太（1984年3月9號—）係日本足球員，司職守門員，效力神戶勝利船。
德雲島

德雲島（英文：Devon Island）係加拿大北極群島伊利沙伯女王群島第二大島，亦係全國第六大島，有55,247平方公里大。
斯洛文尼亞

斯洛文尼亞（斯洛文尼亞文：Slovenija）係中歐南部一國，西面係意大利，西南通向亞得里亞海，東面同南面係克羅地亞，東北係匈牙利，北面係奧地利。
斯洛文尼亞喺1991年之前係前南斯拉夫嘅一個加盟共和國，1991年6月25號獨立。

政治
斯洛文尼亞總統由直接選舉產生，每屆任期5年，最多可以連任一次。政府行政權由總理同內閣主導，內閣由議會選舉產生。總理通常係執政黨派嘅領導人。
斯洛文尼亞國會實行兩院制，國民議會（相當於下議院）有90名議員，國民評議會（相當於上議院）有40名議員。權力集中喺國民議會度。選舉係每4年一次。
斯洛文尼亞文

斯洛文尼亞文（斯洛文尼亞文：slovenščina），係斯洛文尼亞嘅官方語言，使用人數超過250萬。
斯洛伐克文維基百科

斯洛伐克文維基百科係維基百科協作計劃嘅斯洛伐克文版，由非牟利組織──維基媒體基金會維持負責。家下係各語言嘅維基百科計劃中，規模排名響40名以內（跟文章數量計），有超過10萬篇文。
斯洛伐克足球代表隊

斯洛伐克足球代表隊係代表斯洛伐克嘅足球隊，由斯洛伐克足球總會打理，會出席國際足球賽事好似世界盃同歐洲國家盃咁。
斯洛文尼亞文維基百科

斯洛文尼亞文維基百科係維基百科協作計劃嘅斯洛文尼亞文版，由非牟利組織──維基媒體基金會維持負責。家下係各語言嘅維基百科計劃中，規模排名響40名以內（跟文章數量計），有超過10萬篇文。
斯洛伐克文

斯洛伐克文（斯洛伐克文：slovenčina），係斯洛伐克通行嘅官方語言，使用人數超過520萬。
斯海爾德河

斯海爾德河（英文：Scheldt）係西歐一條河，由法國埃納開始，經比利時同荷蘭流入北海，全長350公里。
旭川醫科大學

旭川醫科大學（旭川医科大学，あさひかわいかだいがく）係喺日本北海道旭川市嘅國立大學，1973年創校。
早餐

早餐係響朝頭早食嗰餐，通常係指瞓醒後，做嘢之前食嘅第一餐。因文化唔同，世界各地嘅早餐都好唔同。

個詞響唔同語言裏頭
中文「早餐」、日文「朝食」、德文「Frühstück」同丹麥文話「morgenmad」嘅意思都係「朝早嗰餐」，但係英文「breakfast」、法文嘅「petit déjeuner」同西班牙文嘅「desayuno」意思都係「破咗禁食」。

亞洲國家同地區
經典嘅中式早餐：油炸鬼配豆漿
中國大陸
各地早餐都有唔同，粥，有時配以油炸鬼、粢飯等；或食麵，有時會上茶樓食點心，飲品通常係熱或凍豆漿或茶。一啲地區亦有羊肉湯、牛肉湯、燒餅、烙饃作為早餐，各地早餐幾乎全部係中式早餐並充滿當地特色。為提高國民體質，推行學生奶計劃。受西方影響，亦有以西餅、麵包、牛奶、牛奶麥皮、粟米片、咖啡等做早餐。
台灣
早餐通常分為西式早餐同中式早餐，但都經過改造充滿台灣特色。西式主要有各類三文治、漢堡包，而中式就以豆漿嘅商品為主，但界線並唔明顯。常見西式早餐店賣埋豆漿或蘿蔔糕等。另外，連鎖型早餐店喺台灣亦好盛行。
香港
早餐通常係西式早餐同港式早餐，上班族通常會選擇喺快餐店或茶餐廳買早餐食。西式早餐通常有經過改良嘅英式早餐，港式茶餐廳通常賣本地化嘅餐點，好似煎雙蛋、通粉、餐包，亦有即食麵或者三文治，附送冷熱咖啡或茶。最經典早餐A餐單：牛油餐包、西煎雙蛋或炒蛋、火腿通粉/沙爹牛肉麵、送咖啡或茶。近年多咗便利店同麵包舖賣早餐麵包，對趕時間上班族好方便。
日本早餐
日本
飯、麵豉湯、納豆、生蛋、燒魚、綠茶、粥
韓國
朝早食嘅一餐同一日嘅其他餐無分別。
新加坡
早餐通常會係肉骨茶或豆漿。
馬來西亞
椰漿飯、印度煎餅（roti canai）、馬來糕點、麵等等，亦有西式早餐好似麵包。
越南
老百姓一般食各種帶有地方特色嘅小食，好似：牛肉河粉，順華牛肉豬腳米粉等。越南三文治係好受大學生享用因為佢方便攜帶，嘢飲一般係咖啡，豆漿。喺咖啡廳通常都有賣各種早餐套餐。

歐洲國家同美國
亞洲麵食早餐
麥當勞嘅經典大早餐（Big Breakfast）
呢啲國家嘅人通常會食麵包或糕餅做早餐，嘢飲通常係果汁、茶、鮮奶或咖啡。
德國
麵包配以果醬、煙肉，奶或咖啡。
法國同南歐
食一啲脆嘅糕點，並飲白咖啡或意式濃縮咖啡（Espresso）。喺古典嘅定義中，香煙亦係法式早餐嘅一部分。法國傳統對早餐並唔重視，呢個可以喺法文早餐一詞——「petit déjeuner」（小午餐），睇得出來。
瑞典
脆皮麵包同魚。
英國
有果醬嘅多士（即吐司）、香腸、蛋類食品同埋醃肉等。傳統飲紅茶。
美國
帶牛油嘅多士或克戟，同一啲蛋類食品。

中東
阿拉伯地區
Pita包、Labneh。
埃及
蠶豆配橄欖油、檸檬汁同大蒜。
土耳其
紅茶、白芝士、黑橄欖、麵包、蛋等。

營養
營養學家認為早餐係非常重要嘅一餐，對人嘅健康非常重要，因為佢提供咗展開一日所需嘅能量。
唔少研究長生術嘅人認為早餐應該食得最多、最豐富。

唔食早餐嘅危害
唔食早餐會降低大腦功能，影響大腦發育。肚餓時血糖降低，會令大腦出現障礙，出現頭暈、注意力唔集中、記憶力減退、易攰，甚至影響大腦功能，導致智力下降。
唔食早餐容易患消化道疾病。人經過瞓咗一晚，早晨腸內食物已經消化晒，急需補充。如果早餐食唔好，午飯一定會飯量大增，造成胃腸道負擔過重，導致胃潰瘍、胃炎、消化不良等疾病。
長期唔食早餐重容易患膽結石。人喺空肚時體內膽汁中膽固醇嘅濃度特別高。喺正常食早餐嘅情況下，膽囊收縮，膽固醇隨住膽汁排出。如果唔食早餐，膽囊唔收縮，長期落去就容易生膽結石。
唔食早餐體內膽固醇高。唔食早餐嘅人比食早餐者膽固醇高33%，而所有膽固醇高嘅細路，血管中都有脂肪紋，佢係動脈粥樣硬化嘅早期跡象。
旭埔苑

旭埔苑（英文：Yuk Po Court）係香港嘅一個居屋屋苑，喺新界北區上水嘅中間，大約喺1980年代開始起，喺1982年開始入伙，由香港房屋委員會發展，而家已經成立業主立案法團。
旭日干

旭日干（粵拼：juk1 jat6 gon1；簡化字：旭日干；傳統蒙文：ᠰᠢᠭᠤᠷᠭᠠᠨ；斯拉夫蒙文：шуурган，拉丁化：Šuurgan；1940年8月24號—2015年12月24號）係中國嘅繁殖生物學同生物技術專家、教育家，內蒙古自治區科爾沁右翼前旗人，成吉思汗嘅後代。做過中國工程院院士、副院長同內蒙古大學校長。1984年3月9號因研究出世界第一隻試管山羊而出名。
佢喺2015年12月24號20:38（UTC+8）喺北京死咗，終年75歲。
旭區 (大阪)

旭區 (大阪)係日本楔位文，重未完成，麻煩你幫手補充內容。
旭川市

旭川市係日本北海道上川綜合振興局嘅一個城市，係個振興局嘅首府，亦係北海道第二大城，僅次於札幌。喺2023年3月31號人口有322,512人，總面積747.66平方公里。
旬

旬，又叫旪、十日，係漢人計算日子一個方法。其中「旪」係「十」、「日」嘅合字。
旬嘅概念由夏已經喺度，喺甲骨文已經有旬字，古代人跟天干十日為一旬，三旬為一月份一路咁計落去。
後尾為咗方便，就同月份夾埋，將一個月分做三分，上旬係初一到初十，中旬係十一到二十，下旬係廿一去到廿九或者三十。
「旬」仲可以用嚟指年齡，十歲為一旬引伸用法有「旬年」、「七旬老翁」係七十歲嘅老人家等等。
旬喺而家亦有被用喺年份之上，一年嘅中旬，就係指六至七月。
有營煮婦

《有營煮婦》（英文：The Stew of Life），係香港無綫電視製作嘅時裝電視劇，由李司棋、伍詠薇、陳法拉同鍾景輝領銜主演，監製王心慰。
有氏

有（粵拼：jau5）係唐人姓氏，喺《百家姓》裏頭排第481位，依家經已冇乜人用。
呢篇有氏係同姓氏有關嘅楔位文章，重未寫完嘅。麻煩你幫手充實佢。
有殺錯冇放過

有殺錯冇放過（書面語：寧枉勿縱、寧枉毋縱）係古時行嘅法制，意思係情願冤枉好人亦唔想畀兇手逍遙法外。家下喺日常用語：凡係可疑都當係有問題咁處理。【枉】係【冤枉】，【縱】係【放縱】或【縱容】。

例
「今日跑馬仔，隻隻機會差唔多，我哋一於有殺錯冇放過，全部都買晒。」
「呢班學生睇嚟個個都似作弊，有殺錯無放過，全部拎上來校長室先講。」

反意
有放過冇殺錯（寧縱勿枉）即係放過疑犯都唔想冤枉好人。「寧縱勿枉」係一般行普通法國家法律上定罪嘅原則。呢個原則係基於「無罪假定」（en:Presumption_of_innocence）。
有水亮

有水亮（1999年8月10號—）係日本足球員，司職中場，效力大阪櫻花。
有玄就有機

《有玄就有機》（英文：Masters' Talk）係一套由Number One PR Commercial製作嘅玄學節目，由邵氏兄弟國際影業發行，主要講到各生活喺玄學上面嘅嘢，由李丞責同伍詠薇主持。
個節目喺TVB Anywhere以及MyTV Super平台，喺2020年9月29號開始，逢星期二上架播出一集，每集30分鐘。
有珠郡

有珠郡係日本北海道膽振支廳嘅一個自治郡，轄下有1町。
壯瞥町
有生定無生

文法上講嘅有生定無生（animate or inanimate）係指緊一啲有關隻名詞「幾有生命」或者「幾有心靈」等嘅規則。
例如英文噉，原則上，要表示「A 嘅 B」，英文可以有兩種做法：
A's B
The B of A
但一般認為，如果將 2 用喺有高有生性嘅名詞上，感覺會好怪。例如
The face of the man，好多以英文做母語嘅人覺得呢句短語冇
The man's face 咁好聽，當中 man 係指男人（一隻有高有生性嘅名詞）。
有理數

有理數係所有可以用兩個整數嘅比例表示出來嘅實數，即係分數，當中分母唔可以係0。有理數包括一切整數、有限小數同埋無限循環小數，例如、、,  等等。有理數集通常用粗體大寫Q表示。
、、 同埋 1.23456789101112131415161718192021......都唔係有理數。
一般認為「有理」呢個名（rational）其實係「比例性」（ratio-nal）嘅誤解。
所有唔係有理數嘅實數都叫做無理數。

分類
整數必定可以寫做分母為 1 嘅分數，所以整數係有理數。
無限循環小數其實係無限項嘅等比級數，根據等比級數嘅公式，最終可轉換為分數，所以無限循環小數必定係有理數。

運算
有理數係一個體，當中佢嘅加、乘運算係咁嘅：
兩個有理數  同  一樣，邏輯上等價於（if and only if） 。
有理數入面有加法同乘法嘅逆：
如果  ，咁
情怨

《情怨》係電視劇《胡雪岩》嘅片尾曲。由劉歡填詞，作曲同演唱嘅一隻歌。

簡介
呢隻片尾曲同《去者》一樣，都係將中國傳統戲曲元素融入流行曲度。劉歡喺湖南衛視《歌手2019》第八期唱咗呢隻歌，並攞到嗰集觀眾票選第三名。
情場算死草

《情場算死草》係套美國電影，2004年上畫。
情境強度

情境強度（英文：situational strength）係性格心理學上嘅一個概念，指一個情境有幾「迫使一個人（或者第啲動物）做出特定嘅行為」。舉兩個例說明：
想像家陣紅燈而且馬路上有好多部車喺度快速噉駛過－如果一個人衝出馬路，會好大機會會受重傷，情境強；絕大多數嘅人（無論性格係點）都會企喺度唔郁。
想像家陣黃燈而且馬路度冇乜車－就算一個人衝出馬路，都冇乜機會會受重傷，情境弱；噉啲人喺行為上會比較多樣化－有啲人（可能大膽啲）揀照過馬路，又有啲人企喺度唔郁。
如果話一個情境強，意思即係話個情境會強力噉獎勵啲「啱」嘅行為或者會強力噉懲罰啲「唔啱」嘅行為。而喺呢種情況下，人嘅性格會冇咁能夠影響佢哋行為－如果一個情境弱，一個人大可以按喜好行事，而如果一個情境強，「按喜好行事」好多時會造成巨大嘅損失，於是性格對行為嘅影響力就會下降。
用統計學上嘅行話嚟講，即係話情境強度係一個調節變數，會減弱性格同行為之間嘅關係。
情心義膽

《情心義膽》係香港歌手譚詠麟發行第25張粵語專輯。
情感同記憶

情緒同記憶呢兩種心理過程好有關係。假設第啲因素不變，一件記憶愈係令到個個體感受到強烈情緒，個個體就愈有可能會記得佢，呢個就係所謂嘅記憶提升效應。

相關現象
而家想像一個人要喺腦入便評估坐飛機遇到空難嘅機率有幾高，佢喺腦海入便摷返啲記憶，發覺自己好易諗返起「見到電視喺度講空難」嘅回憶，因而就覺得遇上空難嘅機率好高；不過，佢之所以會咁易諗返起空難記憶，並唔係因為呢啲記憶真係出現得特別頻密，而係因為空難記憶雖然出現得唔密，但會引起強烈嘅恐懼，所以特別易諗返起；相比之下，「見到電視報撞車」就成日都發生，頻密到佢啲感覺麻木晒 ——而根據廿一世紀初嘅統計數字，搭車遇上意外身亡嘅機率，明顯大過搭飛機嘅。
情感親密

情感親密（emotional intimacy）係人際關係嘅一個概念，指人之間覺得彼此之間有幾接近，包括咗願意向對方吐露自己嘅情緒以及同對方互惠互助呀噉。
情感衰退偏誤

情感衰退偏誤（fading affect bias）係記憶偏誤嘅一種，指人有種傾向時間一耐就唔記得一啲情緒上負面嘅事，但就會記住一啲情緒上正面嘅事，即係話情緒上負面嘅記憶傾向消退得快啲。
情態動詞

情態動詞（英文：modal verb）係動詞嘅一種，指隻動詞表示情態（情態表示樣嘢同真相嘅關係，即係樣嘢有幾可能、容唔容許或者應唔應該呀噉）。
英文嘅情態動詞有 can、may、should 呀噉。
春瀨夏實

春瀨夏實，係日本嘅一個女藝人同埋配音員。
春田花花中華博物館

《春田花花中華博物館》係一輯香港電台電視部嘅外判節目，2006年4月22號夜晚七點喺無綫電視翡翠台首播，通過麥嘜、麥兜等等本土卡通人物，以通俗、娛樂手法宣揚中華文化。
春武里府

春武里府喺泰國嘅東部，佢嘅西南面就係泰國灣。

個名點來
梵文「Chon」即係「水」，「Buri」係「城市」，加埋就係「水城」。但其實近年旱季時不時都「冇水飲」。

地理
府地形長窄，北面有零星嘅丘陵，南面個漣洽邦（Laem Chabang）而家係泰國第一大深水港。
呢度有笪地叫芭堤雅。原先只係條漁村仔；六十年代初打越戰，啲美軍周時來玩，逐漸出咗名；宜家係世界第一休閒城市[未記出處或冇根據]，花名「不夜之都」。
春殘花未落

《春殘花未落》係一齣1965年嘅港產片，由楚原執導，南紅、謝賢主演。

情節
李丹紅無辜俾表哥楚季平拖累，被判運毒入獄，好彩得林醫生協助假釋，而且喺監獄醫療所做護士，後來重嫁咗俾杜老太個仔杜雁聲。楚季平要脅李丹紅幫佢運毒，點知東窗事發，李丹紅雖然被判無罪，但係已經不容於杜家。多年後‧‧‧
春水堂

春水堂（英文：Chun Shui Tang）係臺灣一間連鎖茶飲公司，經營春水堂人文茶館。公司1983年成立，1988年開始叫「春水堂」，2013年同2018年先後進軍日本同香港。
最後一個企到喺度嘅人

Last man standing（最後一個企到喺度嘅人噉嘅意思；簡稱 LMS）係電子遊戲嘅一種遊戲模式。
LMS 同死亡競賽大致上相似，唯一分別係冇得重新生成（respawn）：一個或者一隊玩家如果死咗，佢哋就出局輸咗，冇得再玩；所以場對局就變成玩家之間爭相以生存為首要目的，最後企到喺度嗰個或者嗰隊就贏。
LMS 可以話係大逃殺遊戲嘅基礎。

起源
睇埋：炸彈人系列
一般認為，《炸彈人系列》係將呢種玩法普及化嘅。
木衞十一

木衞十一（Carme）係木星嘅其中一粒衞星，平均直徑約莫46公里，響1938年發現。
木衞十六

木衞十六（Metis）係木星嘅其中一粒衞星，平均直徑約莫43公里，響1979年發現。佢係離木星最近嘅衞星。
木衞四

木衞四（Callisto）係木星嘅其中一粒衞星，平均直徑約莫4,821公里，響1610年由伽利略發現。
木衞十九

木衞十九（Megaclite）係木星嘅其中一粒衞星，平均直徑約莫5公里，響2001年發現。
木衞十二

木衞十二（Ananke）係木星嘅其中一粒衞星，平均直徑約莫28公里，響1951年發現。
木衞十八

木衞十八（Themisto）係木星嘅其中一粒衞星，平均直徑約莫8公里，響2000年發現。
木衞十三

木衞十三（Leda）係木星嘅其中一粒衞星，平均直徑約莫16公里，響1974年發現。
木衞十五

木衞十五（Adrastea）係木星嘅其中一粒衞星，平均直徑約莫16公里，響1979年發現。
木衞十四

木衞十四（Thebe）係木星嘅其中一粒衞星，平均直徑約莫100公里，響1979年發現。
木衞十七

木衞十七（Callirrhoe）係木星嘅其中一粒衞星，平均直徑約莫9公里，響2000年發現。
成吉思汗法典

《成吉思汗法典》（蒙古文：ᠶᠡᠬᠡ ᠽᠠᠰᠠᠭ / Их Засаг），又叫做「大扎撒」，喺1206年由大蒙古國嘅成吉思汗頒布同實施，係蒙古族第一套成文法。亦有人認為佢係世界上第一套應用範圍最廣嘅成文法典，同時亦係世界上最早嘅憲法性文件。佢將行政權同司法權分開，建立咗一套有部落民主色彩嘅君主政體制度，呢種以兩權制約判例制度，比英國判例制度重出早600年。
不過，《成吉思汗法典》嘅古本喺元末明初嘅戰亂入面已經唔見咗，結果失傳咗成600幾年，但係有好多部份仍然零碎咁可以喺好多文獻入面搵到，但由於呢啲文獻太多，而且又雜，又涉及英文、古體蒙古文、現代蒙古文、中文等夾埋成8種文字，所以要研究都好高難度，結果一直都無學者或者研究機構可以完整重構呢一部宏著，直到2007年蒙古自治區政府法制辦所屬嘅內蒙古典章法學與社會學研究所經過14個月整理，再重新出版一套最為完整嘅版本。
法典入面有好多唔同嘅法律規範，其中包括同性戀問題、保護草原等自然資源、保護野生動物、規範信託投資等等，都有以當時標準好先進行嘅為規範。

歷史爭議
關於大扎撒幾時定出嚟，學術界有兩種見解，一種認為大扎撒係成吉思汗二仔窩闊台汗喺成吉思汗死咗之後先編纂出嚟；另一種講法認為大扎撒係成吉思汗喺1206年忽里勒台首先頒布，之後再一路慢慢增修而形成。

法典分類
研究法典嘅學者將大扎撒分為總則、分則、附則三個部份。總則分為基本法、國家制度、社會管理制度、役稅制度、驛站制度五個部份。入面嘅國家制度講嘅嘢有忽里勒台制度、札爾忽赤制、文字制度、兵役制度、勞動平等制度、宗教自由制度等等嘅嘢組成。
分則就由軍事法、行為法、訴訟法構成。入面嘅軍事法包括狩獵法、戰爭法同怯薜法。行為法就講有關民事行為法同刑事行為法同其他行為法嘅嘢
附則就講其他嘢，好似一啲普通規定，黃金家族特殊處罰規定嘅嘢

思想
《成吉思汗法典》係由成吉思汗親自確定嘅一部法典，裡面好多嘢都反映咗成吉思汗嘅思想同哲學，同時有好多係專為當時嘅大蒙古國而設，例如佢針對之前草原幾百年各自為王嘅部落長，設立咗一套戶籍制度，實行十迸制，分封成唔同嘅戶，好似萬戶、千戶咁，之後就萬戶管千戶、千戶管百戶、百戶管十戶咁，行咗一套中央集權同地方分權制度。
《成吉思汗法典》喺結構上有「先教育後懲罰」嘅特點，當時係中原地方一帶，奉行「民可使由之、不可使知之」政策，好多時啲人犯咗法畀人罰咗都唔知乜事，而成吉思汗就掉返轉，佢通過說服民眾而獲得對法律嘅認可，例如有個制度話要重用唔飲酒嘅人，至於酗酒嘅人唔好咁重用，喺法典第四十四條就有詳細解釋醉酒會點樣累事，用好多道理去解釋各種法律。另外又有判例制，判咗一樣嘢以後都一樣咁判，唔會話同一件事一個咁判另一個又唔係咁判。

憲法
一般認為，英國喺1252年用嚟限制國王權力而頒佈嘅《自由大憲章》係世界上最早制定嘅憲制性文件。所謂憲制嘅意思，就係為咗控制權力，而制定嘅一套可以凌駕喺所有法律之上嘅嘢。《成吉思汗法典》入面嘅「根本大法」，對大汗嘅權力有明確限制，同時劃定民眾基本權利，好似宗教自由、勞動平等、遺產承繼等嘅嘢，而呢啲嘢都有限制權力嘅目的，所以有人認為，喺1206年頒佈嘅《成吉思汗法典》先至係世界上第一套憲制性文件。不過由於《成吉思汗法典》頒布確實日期嘅爭議，所以佢仲未可以正式話係世界上第一套憲制性文件。
成均館大學

成均館大學（성균관대학교）係南韓首爾一間私立大學，前身係1398年開設嘅大朝鮮國最高教育機關成均館，到1953年正式轉型做大學，1996年開始畀三星集團贊助，屬南韓五大大學其中一間。大學喺水原有第二個校區。
成和道

成和道（Sing Woo Road）係香港島跑馬地舊區市中心最主要嘅街，多數食肆、士多兼服務業嘅街鋪都開嚮呢條街。
成和道西北端嚮跑馬地電車總站近跑馬地馬場，東端至藍塘道同冬青道交界，途經黃泥涌公共圖書館。